als_Latn dik_Latn sag_Latn
Një kontroll i Drejtorisë së Auditit të Brendshëm të Ministrisë së Financave ka nxjerrë shkelje që kapin shifra marramendëse prej dhjetëra miliona eurosh. Në raportin e publikuar nga vetë mediat e majta pranë qeverisë vihet re se mes shkeljeve rezulton dhe një superskandal që ka të bëjë me marrjen e një kredie sindikale.
Sipas gjetjeve të Auditit të Brendshëm të ministrisë, kjo kredi është marrë në kushte të jashtëligjshme pasi është marrë me një vlerë disa herë më të lartë se sa oferta më e lirë e paraqitur. Konkretisht, Drejtoria e Auditimit adreson marrjen e një kredie sindikale në formën e huamarrjes qeveritare si një prej shkeljeve më të rënda të zbardhura gjatë vitit 2014, pasi sipas raportit kjo kredi është blerë rreth 60 milionë euro më shumë krahasuar me ofertën më të lirë të paraqitur.
“Shkelje me pasoja të rënda financiare për buxhetin në procedurat e huamarrjes publike, për kredinë sindikale, me pasojë blerjen e huasë më të shtrenjtë në treg për rreth 60 milionë euro më tepër se sa oferta më e lirë e paraqitur, si pasojë e shkeljes së rregullave ligjore dhe pabarazisë në trajtimin e konkurruesve ofertues”, thekson raporti i Drejtorisë së Auditimit.
Nga ana tjetër, një tjetër gjetje ka zbardhur shpërdorim, vjedhje, falsifikim dhe parregullsi në menaxhimin e buxhetit nga Agjencia e Auditimit të Fondeve të Asistencës Akredituar nga BE.
als_Latn als_Latn als_Latn als_Latn